nahid-hub/BLUGE-bengali-wikipedia-section-title-prediction huggingface dataset:
মহম্মদ বাজার ব্লকের ভূবৈজ্ঞানিক অবস্থান হল [ ২৩ ডিগ্রি ৫৯'৩১" উত্তর ৮৭ ডিগ্রি ৩৪'১৯" পূর্ব]

মহম্মদ বাজার সমষ্টি উন্নয়ন ব্লক ব্রাহ্মণী-ময়ূরাক্ষি নদীদ্বয়ের অববাহিকার মধ্যে আংশিকভাবে পড়ে, চারটে প্রায়-ক্ষুদ্র ভূবৈজ্ঞানিক অঞ্চলের মধ্যে একটা, যেটা উত্তরে ব্রাহ্মণী নদীর এবং দক্ষিণে ময়ূরাক্ষি নদীর মধ্যবর্তী অঞ্চল দখল করে আছে। এই ব্লকটা বক্রেশ্বর উচ্চভূমির মধ্যে বিস্তৃত হয়ে আছে, যেটা আরো একটা প্রায়-ক্ষুদ্র ভূবৈজ্ঞানিক অঞ্চলের মধ্যে পড়ে।

মহম্মদ বাজার সমষ্টি উন্নয়ন ব্লক উত্তরে রামপুরহাট এক নম্বর সমষ্টি উন্নয়ন ব্লক, পূর্বে ময়ূরেশ্বর এক নম্বর এবং সাঁইথিয়া সমষ্টি উন্নয়ন ব্লক, দক্ষিণে সিউড়ি এক নম্বর এবং সিউড়ি দুই নম্বর সমষ্টি উন্নয়ন ব্লক এবং পশ্চিমে ঝাড়খণ্ডের দুমকা জেলার রানীশ্বর সমষ্টি উন্নয়ন ব্লক দ্বারা পরিবেষ্টিত হয়ে আছে।

দ্বারকা নদের ওপর দেউচা নদীবাঁধের ধারণ ক্ষেত্র ১,৭০০,০০০ কিউবিক মিটার (১,৪০০ একর.ফুট)।

মহম্মদ বাজার সমষ্টি উন্নয়ন ব্লক ৩১৫.৬৪ বর্গ কিলোমিটার অঞ্চল জুড়ে আছে। এখানে আছে একটা পঞ্চায়েত সমিতি, ১২ গ্রাম পঞ্চায়েত, ৮৬ গ্রাম সংসদ (গ্রাম পর্ষদ), ১৫৮ মৌজা এবং ১৩৮ মানুষ বসবাসকারী গ্রাম। মহম্মদ বাজার পুলিশ থানা এই ব্লকের সেবায় নিয়োজিত। এই সমষ্টি উন্নয়ন ব্লকের প্রধান কার্যালয় হল অঙ্গার গড়িয়া।

মহম্মদ বাজারের ব্লক/পঞ্চায়েত সমিতির অন্তর্গত গ্রাম পঞ্চায়েতগুলো হল: অঙ্গার গড়িয়া, ভারকাটা, ভূতুরা (শেহারাকুড়ি), চারিচা, দেউচা, গণপুর, হিঙ্গলো, কাপসিট, মহম্মদ বাজার, পুরোনোগ্রাম, রামপুর এবং সেকেন্দা। 

সঠিক অনুচ্ছেদ শিরোনাম কোনটি?
titleA. ভূবিজ্ঞান
titleB. পরিকাঠামো
titleC. পিছিয়েপড়া অঞ্চলগুলোর অনুদান তহবিল
titleD. জনসংখ্যা
উত্তর: titleA
ভূমধ্যসাগরীয় জলবায়ু অঞ্চলের নিকটবর্তী পাহাড়ে আম্মানের অবস্থান হ‌ওয়ায় এটি অর্ধ-শুকনো জলবায়ু শ্রেণিবিন্যাসের আওতায় পড়েছে। গ্রীষ্মকাল হালকা গরম এবং বাতাসযুক্ত, তবে গ্রীষ্মকালীন সময়ে এক বা দুটি তাপপ্রবাহ হতে পারে। বসন্তকাল সংক্ষিপ্ত এবং উষ্ণ হয়, যেখানে তাপমাত্রা থাকে সর্বোচ্চ ২৮° ডিগ্রি সেলসিয়াস (৬৩° ডিগ্রি ফারেনহাইট)। বসন্তকাল সাধারণত এপ্রিল থেকে মে মাসের মধ্যে শুরু হয় এবং প্রায় এক মাস স্থায়ী হয়। শীতকাল সাধারণত নভেম্বর মাসের শেষদিকে শুরু হয় এবং মার্চ মাসের শুরু থেকে মাঝামাঝি পর্যন্ত অব্যাহত থাকে। তাপমাত্রা সাধারণত ১৭° ডিগ্রি সেলসিয়াস (৬৩° ডিগ্রি ফারেনহাইট) এর কাছাকাছি বা এর নিচে থাকে, বছরের মাঝে মাঝে একবার বা দুইবার তুষারপাত হয়। আম্মানের গড় বার্ষিক বৃষ্টিপাত ৩০০ মিলিমিটার (১২ ইঞ্চি) এবং বছরের অধিকাংশ সময় খরা থাকে, যেখানে বেশিরভাগ বৃষ্টি হয় অক্টোরব থেকে এপ্রিল মাসের মধ্যে। প্রতি বছর কমপক্ষে ১২০ দিনের বেশি সময় ভারী কুয়াশা থাকাটা স্বাভাবিক। শহরে বিভিন্ন উচ্চতার পার্থক্য আবহাওয়ার পরিবেশ পরিস্থিতিতে প্রধান ভূমিকা পালন করে; একই সময়ে আম্মানের পশ্চিম এবং উত্তরাঞ্চলে (সমুদ্রপৃষ্ঠ থেকে গড় উচ্চতা ১০০০ মিটার (৩,৩০০ ফুট)) বরফ জমে থাকতে পারে আবার নগরীর কেন্দ্রে (সমুদ্রপৃষ্ঠ থেকে গড় উচ্চতা ৭৭৬ মিটার (২,৫৪৬ ফুট)) বৃষ্টি হতে পারে।

সঠিক অনুচ্ছেদ শিরোনাম কোনটি?
titleA. ভূগোল
titleB. জনসংখ্যা
titleC. জলবায়ু
titleD. শিক্ষা
উত্তর: titleC
মিলিটারি একাডেমীর ২ বছর মেয়াদি প্রশিক্ষণ শেষে সেনাবাহিনীতে অফিসার হিসেবে কমিশন্ড লাভ করেন। দেশি –বিদেশী পেশাগত উচ্চতর প্রশিক্ষণ গ্রহণের পাশাপাশি তিনি মিরপুর স্টাফ কলেজ থেকে পিএসসি ও প্রথম শেণীতে মাস্টার্স ইন-ডিফেন্স স্টাডিজ (এমডিএস) ডিগ্রি অর্জন করেন। এছাড়া তিনি অষ্ট্রেলিয়া ও যুক্তরাষ্ট্রে উচ্চতর সামরিক প্রশিক্ষণ গ্রহণ করেন। ১৭ ইস্ট বেঙ্গল রেজিমেন্ট এর অধিনায়ক ছিলেন। রংপুর ও ঘাটাইল ইনফেন্ট্রি ব্রিগেড এ ব্রিগেড কমান্ডার হিসেবে দায়িত্ব পালন করেন। ময়মনসিংহ পদাতিক ডিভিশন এর জেনারেল অফিসার কমান্ডিং (জিওসি) হিসেবে দায়িত্ব পালন করেন। মিরপুর ডিফেন্স কমান্ড এন্ড স্টাফ কলেজের কমান্ড্যান্ট হিসেবে দায়িত্ব পালন করেন। ডিজিএফআই এর মহাপরিচালক ছিলেন। নজরুল ইসলাম রবি মুক্তিযুদ্ধ চলাকালে পাকিস্তান সেনানিবাসে বাঙালি কর্মকর্তা হিসেবে বন্দি জীবনযাপন করেন এব অকথ্য নির্যাতন ভোগ করেন।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. রাজনৈতিক জীবন
titleC. জন্ম ও প্রাথমিক জীবন
titleD. রাজনৈতিক ও কর্মজীবন
উত্তর: titleD
১৯৩৫ সালে একজন প্রভাবশালী বলশেভিক নেতা ভালেরিয়ান ভ্লাদিমিরোভিচ কুইবিশেভের নামানুসারে নগরীটির নতুন নাম দেওয়া হয় কুইবিশেভ। ২য় বিশ্বযুদ্ধের সময় যুদ্ধক্ষেত্র থেকে অনেক দূরে অবস্থিত ছিল বলে শহরটির কোন ক্ষয়ক্ষতি হয়নি, বরং জার্মানির আক্রমণের প্রেক্ষিতে মস্কোতে অবস্থিত সরকারের বহু কার্যালয় এই শহরটিতে স্থানান্তরিত করা হয়, ফলে শহরটির উত্তরোত্তর উন্নতি ঘটে। যুদ্ধ-পরবর্তী যুগে ভোলগা-উরাল অঞ্চলে খনিজ তেলের সন্ধান পাওয়া গেলে শহরটির উন্নয়ন অব্যাহত থাকে। ১৯৯১ সালে সাম্যবাদী শাসনের অবসানের পর শহরের নাম বদলে আবার সামারা রাখা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. জনউপাত্ত
titleC. পরিবহণ
titleD. অর্থনীতি
উত্তর: titleA
ইউক্রেনে ২৩ টি বিশেষ এলাকা এবং একটি বিশেষ মর্যাদাপূর্ণ পৌরসভা (কিভ) রয়েছে। ১৯৫৪ সাল পর্যন্ত ক্রিমিয়ার উপদ্বীপ রাশিয়ান এসএফএসআর এর অধীনে বিশেষ এলাকা ছিল। পেরিয়াসল্ভ চুক্তির ৩০০ তম বার্ষিকীর স্মৃতি হিসেবে এটি সোভিয়েত পলিতবুরো এর দ্বারা স্থানান্তরিত হয়। ১৯৯১ সালে ক্রিমিয়াতে স্বায়ত্বশাসন শুরু হয়। এটির জনসংখ্যার ভিতরে রাশিয়ান (৫৮%), ইউক্রেনিয়ান (২৪%) ও ক্রিমিয়ান (১২%) ছিল। উপদ্বীপটি রাশিয়ার কালো সাগর ফ্লিটে যা ২০২৪ সাল পর্যন্ত লিজে রয়েছে। এবং উপদ্বীপটি সেভস্তোপল শহরে অবস্থিত। ১৬ই মার্চ, ২০১৪ তারিখে অনুষ্ঠিত গণভোটের পর ক্রিমিয়া ইউক্রেন থেকে আলাদা হয়ে রাশিয়ার সাথে যোগ দেয়। বেশিরভাগ আন্তর্জাতিক সম্প্রদায় এবং ইউক্রেন নিজেই এটি অবৈধ ঘোষণা করে।

সঠিক অনুচ্ছেদ শিরোনাম কোনটি?
titleA. আজারবাইজান ও নাকচিভান
titleB. ত্রিনিদাদ ও ট্যোবাগো
titleC. ইউক্রেন
titleD. বিকেন্দ্র্রীকরণ
উত্তর: titleC
ভারত জুড়ে বিভিন্ন সংস্থা এবং স্বরাষ্ট্র মন্ত্রণালয়ের কর্মকর্তারা অভিযোগ করেছেন যে বেশ কিছু খ্রিস্টান সংগঠন এবং খ্রিস্টান এনজিও কুডানকুলাম পারমাণবিক বিদ্যুৎ কেন্দ্রের বিরুদ্ধে প্রতিবাদের পিছনে আছে। দ্য চার্চ অফ সাউথ ইন্ডিয়ার, ক্যাথলিক বিশপ কনফারেন্স অফ ইন্ডিয়া। এবং ন্যাশনাল কাউন্সিল অফ চার্চস খোলাখুলিভাবে কুডানকুলাম পারমাণবিক বিদ্যুৎ কেন্দ্রের বিরোধিতা করে। এটাও প্রতীয়মান হয় যে এই অঞ্চলের ক্যাথলিক চার্চের কর্মকর্তারা চার্চের আধিকারিকদের মাধ্যমে এবং মিশনারি স্কুলে পারমাণবিক শক্তি বিরোধী ভিডিওর মাধ্যমে গুজব ছড়িয়ে দিয়েছিলেন। নিউক্লিয়ার রিঅ্যাক্টরের বিরোধিতা করার প্রধান উদ্দেশ্য ছিল বহুমুখী। এক অভিযোগ ছিল যে প্রতিবাদটি ছিল রাশিয়ান বেসামরিক পরমাণু বিশ্বাসকে ক্ষতিগ্রস্ত করা এবং রাশিয়াকে কেন্দ্রের নির্মাণ খরচ কমাতে ব্যর্থ করে তুলতে এবং এইভাবে ভারতে ভবিষ্যতে বৈদেশিক বিনিয়োগের জন্য অনিশ্চয়তার একটি রাষ্ট্র তৈরি করা। পারমাণবিক শক্তি বিরোধী বিক্ষোভকারী উদয়কুমার একটি স্টিং ভিডিওতে ধরা পড়েছিল, যেখানে সে গির্জার মাধ্যমে জনগনকে পথচ্যুতি ঘটানোর এবং আন্দোলনে সামিল করার জন্য অনুরোধ করেছিল। 
সঠিক অনুচ্ছেদ শিরোনাম কোনটি?
titleA. নকশা এবং সবিস্তার বিবরণী
titleB. খ্রিস্টান ষড়যন্ত্র
titleC. ইউনিট ১ কমিশনিং
titleD. পটভূমি
উত্তর: titleB
প্র, পরা প্রভৃতি ২০টি উপসর্গের সাথে কৃৎ প্রত্যয়সাধিত বিশেষ্য পদের সমাস হলে, তাকে প্রাদি সমাস বলে। যেমন: সম্ (সম্যক্) যে আদর = সমাদর, প্র (প্রকৃষ্ট) যে বচন = প্রবচন, পরি (চতুর্দিকে) যে ভ্রমণ = পরিভ্রমণ, অনুতে (পশ্চাতে) যে তাপ = অনুতাপ, প্র (প্রকৃষ্ট রূপে) ভাত (আলোকিত) = প্রভাত, প্র (প্রকৃষ্ট রূপে) গতি = প্রগতি ইত্যাদি, প্রদর্শন=প্রকৃত রুপে দর্শন, প্রনাম=প্রত্যয় দ্বারা নাম।

সঠিক অনুচ্ছেদ শিরোনাম কোনটি?
titleA. উপপদ সমাস
titleB. অলুক সমাস
titleC. বাক্যাশ্রয়ী সমাস
titleD. প্রাদি সমাস
উত্তর: titleD
সুথিদা ২০১৪ সালে রাজা ভাজিরালংকর্নের পরিবারের পাহারাদার হিসেবে নিযুক্ত হন। তিনি যখন এ পদে নিযুক্ত হন তখন অনেকটা কৌশলী হয়ে তার স্বামী সিরাজমি সুইডির সাথে বিবাহবিচ্ছেদ ঘটান। ২০১৬ সালের অক্টোবর তিনি রাণীর মর্যাদা পান। তবে রাজার প্রাসাদ আনুষ্ঠানিকভাবে তাদের সম্পর্কের কথা প্রকাশ না করলেও আন্তর্জাতিক গণমাধ্যম সুথিদা রাজার স্ত্রী ও রাণী হওয়ার খবর প্রকাশ করে। তার নাম থাই রাজকন্যার স্ত্রীদের জন্য নামকরণ কনভেনশন সঙ্গে সামঞ্জস্যপূর্ণ।

১৩ অক্টোবর ২০১৭ তারিখে তিনি দ্য গ্র্যান্ড ক্রস (ফার্স্ট ক্লাস) নামক দ্য সর্বাধিক ইলাস্ট্রিয়াস অর্ডার অফ চুল চোম ক্লো, যার শিরোনাম থান ফু । ২০০৪ সাল থেকে তিনি প্রথম মহিলা অফিসার এবং রাজা রাম এক্স এর রাজত্বকালে প্রথম পুরস্কার পেয়েছিলেন।

সঠিক অনুচ্ছেদ শিরোনাম কোনটি?
titleA. রাণীর মর্যাদা
titleB. রয়েল থাই সেনাবাহিনীতে কর্মজীবন
titleC. প্রারম্ভিক ও শিক্ষা জীবন
titleD. ক্রাউন প্রিন্সের রক্ষী
উত্তর: titleD
অনলাইন লার্নিং এখন অধ্যাপকের ধারণায় পরিবর্তন আনতে বাধ্য করেছে। যদিও কিছু কিছু ক্ষেত্রে ছদ্মবেশী কিছু শিক্ষার্থীদের উচ্চতর পর্যায়ের স্বাচ্ছন্দ্যবোধে সহায়তা করে, কিন্তু অধ্যাপকের উচিত সব সময় সক্রিয় পরিচয় বহন করা, যাতে শিক্ষার্থীরা মনে করে যে অধ্যাপক যেকোনো সময় যেকোনো প্রশ্নের উত্তর দিতে সর্বদা প্রস্তুত। যদিও শিক্ষার্থী এবং অধ্যাপক সব সময় সরাসরি দেখা নাও করতে পারেন, কিন্তু তাদের পর্যায়ক্রমিকভাবে ইমেইল কিংবা অন্য কোন মাধ্যমে পারস্পরিক যোগাযোগ রাখা প্রয়োজন। এটি ব্যতীত শিক্ষার্থীদের মাঝে অনলাইন কোর্স থেকে ঝরে যাওয়ার প্রবণতা দেখা যাবে, কেননা তারা একটি কোর্স করছে কোনরকম সাহায্য ছাড়াই যা মোটেও কাম্য নয়।

সঠিক অনুচ্ছেদ শিরোনাম কোনটি?
titleA. অনলাইন পরিচয় এবং ব্যবহারকারীর অধিকার
titleB. অধ্যাপকের ধারণা
titleC. অনলাইন ব্যবসা
titleD. অনলাইন সামজিক পরিচয়
উত্তর: titleB
অরুণাচল প্রদেশ উত্তর পূর্ব ভারতের সাত ভগিনী রাজ্যগুলির একটি৷ রাজ্যটি বহুভাষিক৷ রাজ্যটিতে ৭.২৭% লোকের মাতৃভাষা বাংলা হলেও তাদের মধ্যে সিংহভাগই চাকমা উপজাতিভুক্ত৷ জেলা অনুযায়ী বাংলা ভাষাভাষীর গণনা নিম্নরূপ -
জেলাটির "মিয়াউ ও দিয়ুঁ" ব্লকে বাংলাভাষী সংখ্যাগরিষ্ঠ৷

এছাড়া কামলে জেলা, ক্রা দাদি জেলা ও কুরুং কুমে জেলাতে বাংলা ভাষাভাষী অতিনগণ্য৷
সঠিক অনুচ্ছেদ শিরোনাম কোনটি?
titleA. ২০০১
titleB. অরুণাচল প্রদেশ
titleC. গোয়া
titleD. চণ্ডীগড়
উত্তর: titleB
তাম্পেরে ফিনল্যান্ডের একটি গুরুত্বপূর্ন রেল জংশন। তাম্পেরে থেকে ফিনল্যান্ডের সব বড় শহরে রেলযোগে যাতায়াত করা যায়। তাম্পেরে রেলওয়ে স্টেশন শহরের কেন্দ্রে অবস্থিত। এছাড়া তাম্পেরে থেকে ফিন্নল্যান্ডের অধিকাংশ গন্তব্যে বাসে যাতায়াত করা সম্ভব। 
তাম্পেরের প্রধান বিমানবন্দর হল আমবেরে-পিরকালা বিমানবন্দর। এটি শহরের কেন্দ্র থেকে ১৩ কিলোমিটার দক্ষিণ-পশ্চিমে অবস্থিত। এটি দিয়ে প্রতি বছরে পাঁচ লক্ষাধিক যাত্রী যাতায়াত করে।

তাম্পেরের প্রধান গণযোগাযোগ ব্যবস্থা হল বাস। ২০০৯ সালে গণযোগাযোগে অগ্রগতি আনয়নের লক্ষ্যে শহরে একটি লাইট রেল নির্মাণের সিদ্ধান্ত নেয় সরকার। এছাড়া তাম্পেরের পার্শ্ববর্তি শহরগুলো যোগাযোগের জন্য কমিউটার রেল নির্মাণের পরিকল্পনা করা হচ্ছে।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. টুইন শহর — ভগিনী শহর
titleC. ইতিহাস
titleD. অর্থনীতি
উত্তর: titleA
গ্ত্সাং-স্ম্যোন-হেরুকা ১৪৫২ খ্রিষ্টাব্দে মধ্য তিব্বতের ম্খার-খা () নামক স্থানে ম্যাং () নামক পরিবারগোষ্ঠীতে জন্মগ্রহণ করেন। তার পিতার নাম ছিল সাংস-র্গ্যাস-দ্পাল-ল্দান () এবং মাতার নাম ছিল সাংস-র্গ্যাস-'দ্রেন ()। তিনি কুন-দ্গা'-সাংস-র্গ্যাস () নামক পন্ডিতের নিকট শিক্ষার্থীর শপথ গ্রহণ করেন এবং তার নাম রাখা হয় সাংস-র্গ্যাস-র্গ্যাল-ম্ত্শান ()। তিনি শা-রা-বা-রাব-'ব্যাম্স-পা-সাংস-র্গ্যাস-সেং-গে () নামক বিখ্যাত বৌদ্ধ সাধকের নিকট তিনি বিভিন্ন বিষয় সম্বন্ধে শিক্ষালাভ করেন। এরপ্র তিনি র্গ্যাল-র্ত্সে () নামক স্থানে অবস্থিত দ্পাল-'খোর-ছোস-স্দে () বৌদ্ধবিহারে গ্যু-লুং-পা-য়োন-তান-র্গ্যা-ম্ত্শো () নামক ভিক্ষুর নিকট হেবজ্র সহ বিভিন্ন তন্ত্র সম্বন্ধে অধ্যয়ন করেন। তিনি কুন-দ্গা'-দ্পাল-'ব্যোর নামক দ্বিতীয় র্গ্যাল-দ্বাং-'ব্রুগ-পা এবং থাং-স্তোং-র্গাল-পো () নামক দ্পাল-ছেন-রি-বো-ছে () বৌদ্ধবিহারের প্রধানের নিকট শিক্ষালাভ করেন।

সঠিক অনুচ্ছেদ শিরোনাম কোনটি?
titleA. মধ্য তিব্বতের পাগল
titleB. শিষ্য
titleC. জন্ম ও শিক্ষা
titleD. রচনা
উত্তর: titleC
গবেষণায় দেখা গেছে সিগারেটের ধূমপানে নিকোটিনসহ ৫৬টি বিষাক্ত রাসায়নিক পদার্থ বিরাজমান। ২০১০ খ্রিষ্টাব্দে প্রকাশিত বিশ্ব স্বাস্থ্য সংস্থার উদ্যোগে বিশ্বের ১৯২টি দেশে পরিচালিত একটি গবেষণা প্রতিবেদনে জানানো হয়, নিজে ধূমপান না করলেও অন্যের ধূমপানের (পরোক্ষ ধূমপান) প্রভাবে বিশ্বব্যাপী প্রতিবছর প্রায় ৬,০০,০০০ মানুষ মারা যায়। এর মধ্যে ১,৬৫,০০০-ই হলো শিশু। শিশুরা পরোক্ষ ধূমপানের কারণে নিউমোনিয়া ও অ্যাজমায় আক্রান্ত হয়ে মৃত্যুর দিকে ঝুঁকে পড়ে। এছাড়া পরোক্ষ ধূমপানের কারণে হৃদরোগ, ফুসফুসের ক্যান্সার সহ শ্বাস-প্রশ্বাসজনিত রোগও দেখা দেয়। গবেষণায় এও বেরিয়ে এসেছে যে, পরোক্ষ ধূমপান পুরুষের তুলনায় নারীর উপর বেশি ক্ষতিকর প্রভাব ফেলে। পরোক্ষ ধূমপানের কারণে বিশ্বে প্রতিবছর প্রায় ৮১,০০০ নারী মৃত্যুবরণ করেন। এর আগে ২০০৪ খ্রিষ্টাব্দে পরিচালিত এজাতীয় আরেকটি গবেষণায় দেখা গিয়েছিলো যে, পরোক্ষ ধূমপানের শিকার হওয়া ব্যক্তিদের ৪০% শিশু, ৩৩% অধূমপায়ী পুরুষ এবং ৩৫% অধূমপায়ী নারী রয়েছেন। তাতে এও ফুটে ওঠে যে, পরোক্ষ ধূমপানের কারণে সবচেয়ে বেশি ক্ষতির স্বীকার হচ্ছেন ইউরোপ ও এশিয়ার মানুষ।

সঠিক অনুচ্ছেদ শিরোনাম কোনটি?
titleA. ধূমপানজনিত প্রধান শ্বসন জটিলতা
titleB. অপকারিতা
titleC. আইনি উদ্যোগ
titleD. সামাজিক উদ্যোগ
উত্তর: titleB
১৯০১ সালে আর্থার মোল্ড আরও তিনটি খেলায় অংশ নিয়েছিল। কোন খেলাতেই বল নিক্ষেপের কারণে নো-বলের শিকার হননি। তবে তার মর্যাদা বেশ ক্ষুণ্ন হয় ও মৌসুম শেষে অবসরের ঘোষণা দেন। তবে, ল্যাঙ্কাশায়ার কর্তৃপক্ষ তাকে আরেকটি নতুন চুক্তির প্রস্তাবনা দিয়েছিল। শেষ মৌসুমে ১৯.৩৫ গড়ে ৫৯ উইকেট পেয়েছিলেন। সমগ্র খেলোয়াড়ী জীবনে ১৫.৫৪ গড়ে ১,৬৭৩টি প্রথম-শ্রেণীর উইকেট পান। ২০১২ সালে সর্বকালের প্রথম-শ্রেণীর শীর্ষ উইকেট লাভকারীদের তালিকায় ৫৭তম স্থানে অবস্থান করছিলেন আর্থার মোল্ড। সমসাময়িককালে তিনি ১৯শ স্থান দখল করেছিলেন।

এরপর ১৯০৩ সালে নর্দাম্পটনশায়ারের পক্ষে খেলতে থাকেন। নিজ কাউন্টির লীগ ক্রিকেটে অংশ নেন। জীবনের শেষদিকে ক্রমবর্ধমান ওজন বৃদ্ধি বিরূপ প্রভাব ফেলে। অবসর গ্রহণের পর নিজ গ্রাম মিডলটন চেনিতে জমিদারী লাভ করেন। শিকার করাকে শখ হিসেবে বেছে নেন ও অসুস্থ মাতার সেবা-যত্ন করতে থাকেন। দীর্ঘদিন অসুস্থ থাকার পর ২৯ এপ্রিল, ১৯২১ তারিখে মিডলটন চেনিতে আর্থার মোল্ডের দেহাবসান ঘটে। তার সমাধিস্তম্ভে লেখা রয়েছে: ‘এই ফলকটি তাঁর ক্রিকেট বন্ধুদের অসম্ভব ভালোবাসা, শ্রদ্ধায় নিহিত হয়ে রয়েছে।’ ল্যাঙ্কাশায়ার কর্তৃপক্ষ অর্থের বিনিময়ে স্থানটি খুলে দেয়।

সঠিক অনুচ্ছেদ শিরোনাম কোনটি?
titleA. পটভূমি
titleB. শেষের বছরগুলো
titleC. বল নিক্ষেপ বিতর্ক
titleD. মোল্ডের সম্পৃক্ততা
উত্তর: titleB
বাঙালি সমাজে প্রেম-ভালোবাসার কোনো সরাসরি সামাজিক অনুমোদন নেই কিন্তু এরপরেও প্রেমিক-প্রেমিকার বিয়ের পূর্বে তাদের স্ব-স্ব পরিবার হতে আনুষ্ঠানিক অনুমোদন এবং সম্মতির প্রয়োজন হয়, অন্যথায় পালিয়ে বিয়ের মত ঘটনা দেখা দেয়। বিয়ের আগে অভিভাবকেরাই মেয়েদের জন্য বর এবং ছেলেদের জন্য কনে ঠিক করে। একটি অনুষ্ঠান ‘পাকা-দেখা’(ঘটিদের ক্ষেত্রে) অথবা পা্ত্রী-পা্ত্র দেখা, যা বাঙালদের ক্ষেত্রে পরিলক্ষিত হয়, বিয়ের পূর্বে উভয়পক্ষকে আসন্ন বিয়ের পূর্ব প্রস্তুতি কিংবা পরিকল্পনা নিতে সাহায্য করে৷ যার ফলে উভয় পরিবার পক্ষ আসন্ন বিয়ের সঠিক দিন তারিখ কিংবা লগ্ন ইত্যাদি নির্ধারণ করে৷ পাত্র বা পাত্রী পক্ষের যদি কোনো চাহিদা থেকে থাকে তবে তাও সাধারণত এ দিনেই উল্লেখ করা হয়৷

সঠিক অনুচ্ছেদ শিরোনাম কোনটি?
titleA. গায়ে হলুদ
titleB. অনুষ্ঠান আয়োজন
titleC. পাকা-দেখা অথবা পাত্রী-পাত্র দেখা
titleD. বৌ-ভাত
উত্তর: titleC
রজনীকান্ত লাতা রাঙ্গাচড়িকে বিয়ে করেন। লতা এথিরাজ মহিলা কলেজের শিক্ষার্থী ছিলেন, যিনি তাদের কলেজ ম্যাগাজিনের জন্য রজনীকান্তের সাক্ষাৎকার নেওয়ার জন্যে গিয়েছিলেন। তাদের বিয়ে হয় ১৯৮১ সালে ২৬ ফেব্রুয়ারি, অন্ধ্র প্রদেশের ত্রিপাটিতে। তাদের দুই মেয়ে “ঐশ্বর্য্য রজনীকান্ত” এবং “সৌন্দর্য্য রজনীকান্ত”। তার স্ত্রী, লতা রজনীকান্ত, বর্তমানে একটি “আশ্রম” নামে একটি বিদ্যতালয় পরিচালনা করেন। তার বড় মেয়ে, ঐশ্বর্য্য অভিনেতা ধানুশকে বিয়ে করেন ২০০৪ সালের ১৮ নভেম্বর এবং তাদের যাত্রা এবং লিঙ্গা নামের দুইজন পুত্র আছে। তার ছোট মেয়ে, সৌন্দর্য্য, চলচ্চিত্র শিল্পে পরিচালক, প্রযোজক এবং গ্রাফিক্স ডিজাইনার হিসেবে কর্মরত। তিনি ২০১০ সালের ৩ সেপ্টেম্বর শিল্পপতি আশ্বিন কুমারকে বিয়ে করেন।

সঠিক অনুচ্ছেদ শিরোনাম কোনটি?
titleA. শৈশব
titleB. বাণিজ্যিক তারকা হিসেবে প্রতিষ্ঠা এবং অভিনয় জীবন (১৯৯০-২০০১)
titleC. পরিবার
titleD. ব্যক্তিগত জীবন
উত্তর: titleC
রিয়াজ চলচ্চিত্রে ও টেলিভিশনে অভিনয়ের পাশাপাশি কিছু জন-সচেতনতা মূলক কর্মসূচিতে অংশগ্রহণ করে থাকেন। তিনি রাজবাড়িতে ব্যক্তিগত উদ্যোগে একটি দাতব্য চিকিৎসালয় প্রতিষ্ঠা করেছেন। তিনি বাংলাদেশের মানুষকে মহামারী এইচআইভি/এইডস ও মরণ ব্যাধি এবং বাংলাদেশের প্রধান জনস্বাস্থ্য সমস্যা যক্ষা সম্পর্কে সচেতন করার লক্ষ্যে গণপ্রজাতন্ত্রী বাংলাদেশ সরকারের স্বাস্থ্য ও পরিবার পরিকল্পনা কল্যাণ মন্ত্রণালয়ের অধীনে জাতীয় এইচআইভি/এইডস নিয়ন্ত্রণ কার্যক্রম এর টেলিভিশন প্রচারনায় অংশগ্রহণ করেন। পাশাপাশি জাতীয় যক্ষা নিয়ন্ত্রণ কার্যক্রম (এনটিসিপি) কর্মসূচিতে অংশগ্রহণ করেছেন তিনি। এই কর্মসূচির আওতায় তিনি টেলিভিশন বিজ্ঞাপনে অংশগ্রহণ, শহর/উপ-শহরের বাস টার্মিনাল, রেলস্টেশন ও অন্যান্য লোকমুখর স্থান সমূহে তার প্রতিকৃতি সম্বলিত বিলবোর্ড স্থাপনের অনুমোদন ও হাসপাতাল/নগর চিকিৎসা কেন্দ্রে লিফলেট বিলি করে থাকেন।

১৫ ফেব্রুয়ারি, ২০১২ তারিখে তিনি বাংলাদেশে হকি খেলাকে জনপ্রিয় করে তোলার লক্ষ্যে শুভেচ্ছা দূত হিসেবে বাংলাদেশ হকি ফেডারেশনের সাথে চুক্তিবদ্ধ হন।
৫ এপ্রিল ২০১২ থেকে স্বেচ্ছায় রক্তদানকারী সংগঠন ‘মানুষ’-এর নতুন শুভেচ্ছা দূত হিসেবে রিয়াজ দায়িত্ব গ্রহণ করেন। এতে তিনি দেশে এবং বিদেশে সবাইকে এই সংগঠনের কার্যক্রমের বিষয়ে সচেতন, প্রচার ও প্রসারে ভূমিকা রাখবেন। এর আগে এই সংগঠনের শুভেচ্ছা দূত ছিলেন বিশিষ্ট চলচ্চিত্র নির্মাতা তারেক মাসুদ। নিরাপদ মাতৃত্ব 'শ্লোগান' নিয়ে "ইউএনএফপিএ" মাতৃস্বাস্থ্য উন্নয়ন ও মাতৃমৃত্যু রোধে বাস ব্রান্ডিং এ কার্যক্রমে ইউএনএফপিএ’র বাংলাদেশ প্রতিনিধিত্ব করছেন অভিনেত্রী মৌসুমী ও রিয়াজ।
২০১৪ সালের শেষ দিকে রিয়াজ একটি তথ্যচিত্রে অভিনয় করেন। দেশের কমিউনিটি ক্লিনিকের কার্যক্রম নিয়ে তথ্যচিত্রটি নির্মিত হয়েছে। সৈয়দ আওলাদ পরিচালিত তথ্যচিত্রটির নাম 'কুসুমপুরের দুনিয়া"। "কুসুমপুরের দুনিয়া" তথ্যচিত্রটি বাংলাদেশ টেলিভিশনে প্রচার করা হবে। বর্তমানে এটি সরকারিভাবে জেলায় উপজেলায় প্রদর্শন করা হচ্ছে। তথ্যচিত্রটিতে রিয়াজের সাথে অভিনয় করেন হাজার বছর ধরে চলচ্চিত্রের টুনি খ্যাত অভিনেত্রী শশী।

সঠিক অনুচ্ছেদ শিরোনাম কোনটি?
titleA. জুটি
titleB. ২০০৬-২০১০
titleC. জন-সচেতনতা মূলক কর্মকান্ড
titleD. ২০০১-২০০৫
উত্তর: titleC
২০১১ সালের ভারতীয় জনগণনা অনুসারে, দক্ষিণ গোয়া জেলার জনসংখ্যা ৬৩৯,৯৬২, যা মন্টিনেগ্রো রাষ্ট্রের জনসংখ্যার সমান বা মার্কিন যুক্তরাষ্ট্রের ভারমন্ট রাজ্যের জনসংখ্যার সমান। জনসংখ্যা অনুসারে ভারতের জেলাগুলির মধ্যে এই জেলার স্থান ৫১৫তম (ভারতের মোট ৬৪০ টি জেলার মধ্যে)। এই জেলার জনসংখ্যার ঘনত্ব , ২০০১ থেকে ২০১১ এর দশকে জনসংখ্যা বৃদ্ধির হার ছিল ৮.৬৩%, জেলার লিঙ্গ অনুপাতের হার প্রতি ১০০০ পুরুষে ৯৮০ জন নারী, এবং সাক্ষরতার হার ছিল ৮৫.৫৩%।

কোঙ্কানি ভাষা দক্ষিণ গোয়া জেলায় বসবাসরত বেশিরভাগ মানুষের মাতৃভাষা। মারাঠি ভাষাও প্রচুর সংখ্যক লোকের দ্বারা কথিত হয়। ইংরেজি এবং হিন্দি জেলার বেশিরভাগ লোকই বুঝতে পারে এবং ভাঙ্গা ভাঙ্গা জবাব দিতে পারে। পর্তুগিজ ভাষাও অল্প সংখ্যক লোকের কথিত ভাষা এবং বুঝতে পারে।

২০১১ ভারতীয় জনগণনার তথ্য অনুযায়ী দক্ষিণ গোয়া জেলার ৬৬.৪৪% লোক কোঙ্কানি ভাষা, ১২.৩৮% হিন্দি ভাষা, ৬.৪৫% মারাঠি, ৫.৯৮% কান্নাড়া, ৩.৪৯% উর্দু, ১.০০% মালয়ালাম, ০.৮৬% তেলেগু, ০.৫৫% বাংলা, ০.৪৯% তামিল, ০.৪৯% গুজরাটি, ০.৪৪% ওড়িয়া এবং ০.৪২% ইংরেজি ভাষাকে তাদের প্রথম ভাষা হিসাবে ব্যবহার করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. জনপরিসংখ্যান
titleC. প্রশাসনিক বিভাগ
titleD. ভূগোল
উত্তর: titleB
নিয়ন্ত্রিতভাবে সার প্রয়োগ জরুরি কারণ অতিরিক্ত সার প্রয়োগ ধ্বংসাত্বক হতে পারে। 
সার কর্তৃক দহন তখনই ঘটে যখন কেউ অতিরিক্ত সার প্রয়োগ করে। কারণ অতিরিক্ত সার উদ্ভিদের পাতা অতিরিক্ত শুষ্ক করে ফেলে উদ্ভিদের ক্ষতি এমনকি মৃত্যু পর্যন্ত ঘটায়। 
লবণ সূচকের উপর নির্ভর করে সার কর্তৃক উদ্ভিদের দহন বিভিন্নরকম হয়। 

সঠিক অনুচ্ছেদ শিরোনাম কোনটি?
titleA. অতিরিক্ত সার প্রয়োগ
titleB. অন্যান্য ধাতব বস্তু
titleC. জৈবসারসমূহ
titleD. নাইট্রোজেন সারসমূহ
উত্তর: titleA
তথ্য অর্থনীতি অর্থনৈতিক সিদ্ধান্ত গ্রহণে তথ্যের উপস্থিতি বা অনুপস্থিতি কিভাবে প্রভাবিত করে তা বিশ্লেষন করে। তথ্য অসংগতি ধারণাটি এক্ষেত্রে গুরুত্ত্বপূর্ন যখন এক পক্ষের অন্য পক্ষের তুলনায় বেশী বা নির্ভরযোগ্য তথ্য থাকে। তথ্য অসংগতি নৈতিক অবক্ষয়, বিরুপ নির্বাচনের মত সমস্যাকে বাড়িয়ে তোলে, যা চুক্তি মতবাদে বিশ্লেষন করা হয়। তথ্য অর্থনীতি অর্থব্যবস্থা, বীমা, চুক্তি মতবাদ এবং ঝুঁকি ও অনিশ্চয়তায় সিদ্ধান্ত গ্রহণ ইত্যাদি বিষয়ের সাথে সম্পর্কযুক্ত।

সঠিক অনুচ্ছেদ শিরোনাম কোনটি?
titleA. উন্নয়ন ও প্রবৃদ্ধি অর্থনীতি
titleB. তথ্য অর্থনীতি
titleC. অর্থনীতির প্রারম্ভিক কথা
titleD. শ্রম অর্থনীতি
উত্তর: titleB
শ্রীজিত মুখোপাধ্যায় বাইশে শ্রাবণ নামে একটি চলচ্চিত্র পরিচালনা করেছেন। চলচ্চিত্রটিতে একজন হাংরি আন্দোলনকারীর চরিত্রে অভিনয় করেছেন পরিচালক গৌতম ঘোষ। মলয়ের প্রচণ্ড বৈদ্যুতিক ছুতার কবিতাটি নিয়ে মৃগাঙ্কশেখর ও হ্যাশ তন্ময় একটি ছোটো চলচ্চিত্র তৈরি করেছেন যেটি বিভিন্ন দেশের চলচ্চিত্র উৎসবে পুরস্কৃত হয়েছে।

সঠিক অনুচ্ছেদ শিরোনাম কোনটি?
titleA. প্রচণ্ড বৈদ্যুতিক ছুতার
titleB. সাহিত্যধারা
titleC. সাহিত্যকর্ম
titleD. চলচ্চিত্র
উত্তর: titleD
লুঙ্গি সাধারণতঃ বাংলাদেশী সকল সম্প্রদায়ের পুরুষদেরই পরতে দেখা যায়, যদিও এটি কোন বিশেষ অনুষ্ঠান বা দিনে পরা হয় না। বাংলাদেশে লুঙ্গি বেশিরভাগ পুরুষই দৈনন্দিন নিত্য ব্যবহার্য পোশাক হিসেবে ব্যবহার করে থাকেন। সুতায় নকশা করা, বাটিক করা অথবা সিল্কের লুঙ্গি কখনও কখনও বিয়ের উপহার হিসেবে বরকে দেওয়া হয়। কোন বিশেষ দিন উপলক্ষে শিক্ষক এবং মসজিদের ইমামদের লুঙ্গি উপহারের রীতি এখনও চালু আছে। যদিও বাংলাদেশের দক্ষিণ-পূর্বাঞ্চলের উপজাতীয় মহিলারা লুঙ্গির মত দেখতে একই রকম একটি পোষাক পরিধান করেন, তবে বাঙালি মহিলারা লুঙ্গি পরিধান করেন না। উপজাতীয়দের কাছে এ পোষাক "থামি" নামে পরিচিত। প্রতিবেশী দেশ ভারতের পশ্চিমবঙ্গে পুরুষের দৈনন্দিন পোশাক হিসেবে ধুতির পরিবর্তে লুঙ্গির জনপ্রিয়তা দ্রুত বৃদ্ধি পাচ্ছে। কোন কোন বাঙালি লুঙ্গি পরেন না, কারণ তারা মনে করেন লুঙ্গি খুবই অনানুষ্ঠানিক এবং মানানসই নয়, যদিও এটি আরামদায়ক এবং অনেকেই ব্যবহার করছেন। বাংলাদেশে ধীরে ধীরে লুঙ্গির ব্যবহার কমে আসছে, কিন্তু তা এখনও বাংলাদেশের অধিকাংশ পুরুষের পরিচ্ছেদ পোষাক।

সঠিক অনুচ্ছেদ শিরোনাম কোনটি?
titleA. বাংলাদেশ
titleB. আঞ্চলিক প্রভেদসমূহ
titleC. উৎস
titleD. ইয়েমেন
উত্তর: titleA
ননী ভৌমিক তরুণ বয়েসেই ভারতের কমিউনিস্ট পার্টিতে যোগ দেন এবং "স্বাধীনতা" পত্রিকায় সাংবাদিকের কাজ করতে শুরু করেন। ৪৬ সালের ভয়াবহ দাঙ্গার ভেতরেও নির্ভীকভাবে সংবাদ সংগ্রহ করে গেছেন তিনি। পরে তেভাগা আন্দোলনের খবর জোগাড় করেছেন গ্রামে গ্রামে গিয়ে যা "স্বাধীনতা" পত্রিকায় প্রকাশিত হত। তার এই অভিজ্ঞতা ভিত্তিক ছোটগল্প সংকলন '"ধানকানা"' বের হয়। "অরণি" পত্রিকায় নিজের সাহিত্যচর্চা শুরু হয়। "চৈত্রদিন" তার অপর গ্রন্থ। ফ্যাসিবিরোধী প্রগতি লেখক সংঘ ও ভারত-সোভিয়েত মৈত্রী সমিতির সদস্য ছিলেন। "পরিচয়" পত্রিকা সম্পাদনা করেছেন কিছুকাল। তার বিখ্যাত উপন্যাস "ধুলোমাটি" ধারাবাহিকভাবে পরিচয়ে বের হয়। ১৯৪৮ সালে কমিউনিস্ট পার্টি নিষিদ্ধ হলে তিনি গ্রেপ্তার হন ও প্রেসিডেন্সি, বক্সা ইত্যাদি জেলে আটক থাকেন।

সঠিক অনুচ্ছেদ শিরোনাম কোনটি?
titleA. সম্মান
titleB. কমিউনিস্ট পার্টিতে
titleC. মৃত্যু
titleD. অনুবাদ সাহিত্য
উত্তর: titleB
আদিপুস্তক 15: "18-22" "জমির সীমানা" ( "গেভুলট হা-আর্টজ" ) নামে পরিচিত যা বর্ণনা করে, যা ইহুদি ঐতিহ্যে আব্রাহামের বংশধরদের প্রতিশ্রুতি দেওয়া ভূমির পরিমাণ নির্ধারণ করে তার পুত্র ইসহাক ও নাতির জ্যাকবের মাধ্যমে। অনুচ্ছেদে সেই অঞ্চলটিকে সেই দশজন প্রাচীন লোকের ভূমি হিসাবে বর্ণনা করা হয়েছিল যা সেখানে বাস করে।

আরও সুনির্দিষ্ট ভৌগলিক সীমানাগুলি যাত্রাপুস্তক ২৩:৩১ দেওয়া হয়েছে যা লোহিত সাগর দ্বারা চিহ্নিত সীমানা বর্ণনা করে , "ফিলিস্তিনীদের সমুদ্র" "অর্থাৎ" ভূমধ্যসাগর , এবং "নদী", ফোরাত ), ঐতিহ্যবাহী দূরেরতম ডেভিড কিংডম সীমা।

জেনেসিস মিশরের সীমানাটি "নাহার" "মিত্স্রয়িম" হিসাবে দিয়েছিলেন - হিব্রু ভাষায় "নাহার" একটি "ওয়াদির" বিপরীতে একটি নদী বা প্রবাহকে বোঝায়।

সঠিক অনুচ্ছেদ শিরোনাম কোনটি?
titleA. ইস্রায়েল ভূমি সম্পর্কে আধুনিক ইহুদি বিতর্কসমূহ
titleB. দ্বিতীয় বিবরণ 19
titleC. ইস্রায়েলি রাজনীতিতে ব্যবহার
titleD. আদিপুস্তক 15
উত্তর: titleD
পুরুষ মান্দারিন হাঁসের সারা শরীর জুড়ে নানান রঙের ছড়াছড়ি। প্রজনন মৌসুমে পুরুষ হাঁসের ডানা কমলা রঙ ধারণ করে, ডানায় নৌকার পালের মত দু'টি খাড়া পালক থাকে। মাথা গোল, মাথার চাঁদি বাদামি, চাঁদির সামনের দিকটা নীলচে সবুজ। চোখের উপর চওড়া সাদা ছিটা-দাগ, সাদা মোটা ভ্রু ঘাড়ে গিয়ে ঠেকেছে। গলা, ঘাড় ও চিবুক কমলা রঙের ঘন ঝালরের মত পালকে আবৃত। ঘাড়ের ও গলার বাকি অংশ ঘন নীলচে পালকে আবৃত। ডানার গোড়ায় কালো-সাদা বলয় থাকে। ডানা হালকা পাটকিলে বর্ণের। দেহতল সাদা। পিঠ,লেজ ও ডানার প্রান্তভাগের পালকগুলো কালো। ঠোঁট পীচ ফলের মত লাল, ঠোঁটের অগ্রভাগ হালকা গোলাপী। চোখ ঘন বাদামি। পা কমলা-পীতাভ বর্ণের আর লিপ্তপাদ। পায়ের পর্দাগুলো কালো। প্রজনন ঋতু ব্যতীত অন্যান্য সময়ে পুরুষ হাঁস পুরোপুরি স্ত্রী হাঁসের মত। কেবল পিঠ চকচকে আর ঠোঁট লালচে থাকে।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. বিবরণ
titleC. বাসা
titleD. পুরুষ মান্দারিন
উত্তর: titleD
জীবনকালেই তিনি বহু পুরস্কারে পুরস্কৃত হয়েছেন। বাসনা সম্পাদনার সময় রোমিও-জুলিয়েট সম্পর্কিত তার একটি কবিতা পাঠ করে তৎকালীন হিন্দু সাহিত্যিকেরা তাকে "বাংলার শেক্সপিয়র" আখ্যা দেন। পথ ও পাথেয় গ্রন্থের জন্য তিনি রৌপ্যপদক লাভ করেন। ১৩২৩ বঙ্গাব্দে নদীয়া সাহিত্য সভা তাকে সহিত্যবিশারদ উপাধিতে ভূষিত করেন। চিন্তার চাষ গ্রন্থের জন্য তিনি নীতিভূষণ, কাশ্মীর শ্রীভারত ধর্ম মহামন্ডল তাকে রৌপ্যপদকে ভূষিত করে। এ ছাড়া তৎকালীন বাংলার বিভিন্ন প্রতিষ্ঠান তাকে কাব্য ভূষণ, সাহিত্যরণ, বিদ্যাবিনোদ, কাব্যরত্নাকর, ইত্যাদি উপাধিত ও সম্মানে ভূষিত করে।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মৃত্যু
titleC. পুরস্কার
titleD. শৈশব
উত্তর: titleC